 ช่วยดูให้หน่อยสิค่ะสี ขาวๆ มันใช่เชื้อราไหมค่ะ ไม่มีอาการคัน
สวัสดีค่ะ จากรูปที่ส่งให้ดู หากเป็นสารคัดหลั่งในช่องคลอด ก็คือตกขาวค่ะ ทั้งนี้ หากไม่มีอาการคันหรือแสบช่องคลอด ไม่มีกลิ่นเหม็นรุนแรง ไม่มีปวดท้องน้อยร่วม ก็ถือว่าเป็นตกขาวที่ปกติดีค่ะ ไม่น่าเกิดจากการติดเชื้อรา เพราะการติดเชื้อราในช่องคลอดนั้น อาการหลักที่สำคัญคืออาการคันในช่องคลอดค่ะดังนั้น แนะนำให้สังเกตอาการไปก่อน หากตกขาวออกมามีปริมาณมากผิดปกติทุกวัน หรือมีอาการคันหรือแสบช่องคลอดเกิดขึ้น หรือช่องคลอดมีกลิ่นเหม็นผิดปกติ หรือมีอาการปวดท้องน้อยร่วม ก็จะถือว่าเป็นตกขาวที่ผิดปกติ และควรไปพบแพทย์เพื่อตรวจหาสาเหตุค่ะ